kardosdrur/scandi-wiki huggingface dataset:
Kommunehospitalet

Kommunehospitalet var et hospital i det indre København, som opførtes 1858-63 og blev nedlagt 1. maj 1999. Det blev oprindeligt drevet af Københavns Kommune – deraf navnet – og senere overdraget til Hovedstadens Sygehusfællesskab, da dette blev dannet.

Bygningerne er tegnet af arkitekten Christian Hansen. Hospitalet blev udbygget 1954 på foranledning af stadsarkitekten F.C. Lund med bygninger i samme stil – en stilimitation, der var usædvanlig på den tid. Den 1. april 1954 oprettedes på Københavns Kommunehospital verdens første egentlige intensivafdeling med professor i anæstesiologi Bjørn Ibsen som chef.

De fredede bygninger anvendes i dag af Center for Sundhed og Samfund under Københavns Universitet og Fritidshjemmet Hvepsereden, der drives af Københavns Kommune. Et af universitetets auditorier er opkaldt efter Christian Hansen.

Hospitalsbygningerne ligger mellem Øster Farimagsgade, Bartholinsgade, Øster Søgade og Gammeltoftsgade.

Referencer

Eksterne henvisninger 

 Historien om Kommunehospitalet og Center for Sundhed og Samfund

Nedlagte hospitaler i Danmark
Indre By (København)
Etableret i 1863
Fredede bygninger, konstruktioner og anlæg i Københavns Kommune
Ophørt i 1999
Miss Universe 1959

Miss Universe 1959 var den ottende Miss Universe konkurrence. Den blev afholdt i Long Beach i Californien, USA. Miss Japan, 22-årige Akiko Kojima, vand konkurrencen, og blev den første asiatiske Miss Universe.

Resultat 
 Miss Universe 1959: , Akiko Kojima
 Andenplads: , Jorunn Kristjansen
 Tredjeplads: , Terry Lynn Huntingdon
 Fjerdeplads: , Pamela Anne Searle
 Femteplads: , Vera Regina Ribeiro
 Semifinalister:
 , Hèléne Savigny
 , Olga Pymarejo Korkor
 , Françoise Saint-Laurent
 , Carmela Künzel
  Grækenland, Zoitsa Kouroukli
 , Sigridur Þorvaldsdóttir
 , Rina Issacov
  Korea, Oh Hyun-Joo
 , Zuzanna Cembrzowska
 , Marie Louise Ekström

Specielle Priser 
 Venlighed: , Sondsi Sodsal Venijvadhava
 Fotogen: , Pamela Anne Searle
 Mest populære pige i paraden:  Korea, Oh Hyun-Joo

1959
Skagerak (virksomhed)

Skagerak er en dansk familieejet virksomhed fra 1976, der fremstiller møbler til inde og ude og tilbehør, primært lavet af træ. De sælger deres produkter fra deres webshop, Skagerak Showroom på Indiakaj i København og hos udvalgte forhandlere i hele Danmark og eksporterer desuden til en række andre lande. I 2020 lanceredes Reclassic , hvor brugte træmøbler kan sælges tilbage til virksomheden, hvorefter de istandsættes og sælges videre. For dette bæredygtige koncept modtog Skagerak Årets Grønne Brand ved Design Awards 2019. 

Trip Trap blev etableret i 1973 i Hadsund og producerede oprindeligt trapper. I sommeren 2012 flyttede hovedkontoret fra Hadsund til Aalborg, og i december 2012 solgtes Trip Traps bygninger og tidligere hovedkontor på havnen i Hadsund for 10 millioner kroner. Den 12. februar 2016 meddelte virksomheden, at den skiftede navn fra Trip Trap til Skagerak. Året efter fik Skagerak en B Corporation certificering, som en af Danmarks første designvirksomheder. I 2020 flyttede hovedkontoret til Utzon Center i Aalborg.

Referencer

Eksterne henvisninger 
 Skagerak hjemmeside

Etableret i 1973
Designvirksomheder i Danmark
Virksomheder i Aalborg
Møbelproducenter i Danmark
Mika (profet)

Mika er en af de tolv små profeter, hvis historier udgør afslutningen på Det Gamle Testamente i Bibelen.



Som mange af de andre profeter, taler Mika kun meget lidt om sig selv. 
 Navnet Mika er en forkortelse af Mikael (der betyder „hvem er som Gud?“). 
 Mika tjener som profet i 60 år fra 777 til 717 f.Kr., altså før Obadias og efter Jonas. 
 Han er „fra landsbyen Moresjet“.  
 Guds ord kom til ham „i Judas's kongers Jotam, Akaz og Hizkijas dage“.   
 Han fik syner om Samaria og Jerusalem.  
 Han levede samtidig med profeterne Hoseas og Esajas.

Referencer 

Det Gamle Testamente
Profeter i Det Gamle Testamente
Tjek fødsels- og dødsår
The Johanssons

The Johanssons er en musikgruppe bestående af Mattias Johansson og Marcus Johansson. The Johanssons vandt De Unges Melodi Grand Prix og kom på andenpladsen i MGP Nordic 2008 med sangen "En for alle, alle for en".

Siden har de udgivet en cd sammen med Sandra Monique, andenpladsindehaveren fra det danske MGP 2008, som hedder De to vindere. De to har i den forbindelse været på Danmarksturne.

Eksterne henvisninger 
 Officiel hjemmeside  
 

Musikgrupper fra Danmark
Vindere af MGP
Musikgrupper fra 2008
Lonnerstadt

Lonnerstadt er en købstad (markt) i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Höchstadt an der Aisch. Byen ligger ved floden Weisach, der er en biflod til Aisch.

Bydele 
 Ailsbach
 Fetzelhofen
 Lonnerstadt
 Mailach

Geografi 
Nabokommuner er (med uret fra nord):
Wachenroth, Höchstadt an der Aisch, Uehlfeld, Vestenbergsgreuth
Marloffstein

Marloffstein er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Verwaltungsgemeinschaft Uttenreuth.

Der er flere sevædige slotte i kommunen: Schloss Marloffstein, Schloss Adlitz, Schloss Atzelsberg og Schloss Rathsberg.

Geografi 
Kommunen ligger på en højderyg, syv kilometer nordøst for Erlangen. Naboskabet til Erlangen og den vide udsigt gennem Regnitzdalen, og det Frankiske Schweiz og i syd mod Nürnberg, gør højderyggen til et yndet udflugtsmål.

Nabokommuner er (med uret fra nord):
Langensendelbach, Neunkirchen am Brand, Uttenreuth, Spardorf, Erlangen, Bubenreuth

Landsbyer 
 Marloffstein
 Adlitz mit Schneckenhof
 Atzelsberg
 Rathsberg
Max Born

Max Born (født 11. december 1882 i Breslau, død 5. januar 1970 i Göttingen) var en tysk fysiker og matematiker, der spillede en stor rolle i udviklingen af kvantemekanikken. I 1954 modtog han Nobelprisen i fysik. Born var desuden en af de 11 videnskabsfolk, der underskrev Russell-Einstein-manifestet.

Han læste matematik under David Hilbert og tog sin doktorgrad i 1906 fra Georg-August-Universität Göttingen og blev senere professor i teoretisk fysik i Berlin, hvor han samarbejdede med Max Planck, Albert Einstein og Walther Nernst. Fra 1921 til 1933 vendte han tilbage til Göttingen, hvor han blev professor og i samarbejde med Wolfgang Pauli, Werner Heisenberg og Pascual Jordan udviklede store dele af den moderne kvantemekanik. Blandt Borns vigtigste resultater var den såkaldte Born-Oppenheimer-approksimering, der i 1928 førte til orbitalmodellen. 

På grund af sin og sin kones delvist jødiske herkomst blev Born i 1933 frataget sit professorat. Familien emigrerede til Edinburgh, hvor han arbejdede som docent frem til 1954. Samme år modtog han Nobelprisen og vendte tilbage til Tyskland, hvor han virkede til sin død.

Sangeren Olivia Newton-John er barnebarn af Max Born.

Eksterne henvisninger 

Fysikere fra Tyskland
Matematikere fra Tyskland
Nobelprismodtagere i fysik
Nobelprismodtagere fra Tyskland
Personer fra Breslau
Tyskere i 1900-tallet
Möhrendorf

Möhrendorf er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern.
Möhrendorf er kendt for sine historiske vandmøller.

Geografi 

 
Kommunen ligger omkring seks kilometer nord for Erlangen i engene i Regnitzdalen, på den vestlige flodbred. Vest for Regnitz løber Main-Donau-Kanalen og den nu indlemmede landsby Kleinseebach, hvor floden Seebach munder ud i kanalen.

Til kommunen hører landsbyerne Möhrendorf, Kleinseebach, og bebyggelsen Oberndorf.

Nabokommuner er (med uret fra nord): Baiersdorf, Bubenreuth, Erlangen

Vandmøller 

En seværdighed i Möhrendorf er de omkring 10 vandmøller ved Regnitz, der hører til de sidste af sin art i Centraleuropa . De øser det varme og næringsrige overfladevand op til overrisling af engene.

De ældste er anlagt i 1400-tallet, og i 1805 var der på en strækning af ca. 25 kilometer omkring 190 sådanne overrislingsanlæg, flere end ved nogen anden flod i centraleuropa.

Eksterne henvisninger 

 Om Möhrendorfs Vandhjul
Shenzhou 7

Shenzhou 7 er den tredje kinesiske bemandede rumflyvning. Det er Kinas første flyvning med tre personer om bord og var Kinas første rumvandring. Fra Shenzhou 7 blev der frigjort en mikrosatellit med et CCD stereokamera, der optog 3D billeder af rumskibet og rumvandringen på 13 minutter. Det var den 298. rumvandring i historien.

Flyvningen bruger Shenzhoufartøjet og blev opsendt med Lange March 2F-raketter fra Kosmodrom Jiuquan d. 25. september 2008 klokken 21:10 kinesisk tid (15:10 dansk sommertid) og landede d. 28. september 2008 klokken 17:39 kinesisk tid (11:39 dansk sommertid). Dens kredsløb var i 373 kilometers højde. 

På Xinhua (det officielle kinesiske nyhedsbureau) var der om torsdagen inden afsendelse ved en fejl en artikel som tilsyneladende viste de tre astronauter snakke sammen mens de er i kredsløb om jorden. Artiklen var på www.xinhua.org i nogle timer inden den blev fjernet igen..

Besætning 
Det blev meddelt den 17. september 2008 hvilke astronauter der skulle med:
Zhai Zhigang, leder
Liu Boming
Jing Haipeng

De er alle født i 1966. Rumvandringen blev foretaget af Zhai Zhigang.

Backup besætning 
Chen Quan, leder 
Fei Junlong
Nie Haisheng

Højdepunkter 
På missionen vil der blive afprøvet en kinesisk udviklet rumdragt, Feitian, til at foretage arbejde udenfor rumskibet. Formålet er at øve sig i at kunne foretage rumvandringer da det skal bruges i de senere rummissioner i forbindelse med bygning af et rumlaboratorium og senere en rumstation. Kina er ikke med i Den Internationale Rumstation.

Kilder 
Animationer der viser opsendelse, rumvandring og turen tilbage til jorden. 

Begivenheder i 2008
Shenzhou-programmet
Mühlhausen (Mittelfranken)

Mühlhausen er en købstad (markt) i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Höchstadt an der Aisch.

Geografi 
Mühlhausen ligger sydvest for Bamberg ved floden Reichen Ebrach. Nabokommuner er (med uret fra nord): Burgebrach, Pommersfelden, Höchstadt an der Aisch, Lonnerstadt, Wachenroth, Schlüsselfeld.

Inddeling 
I kommunen ligger landsbyerne
 Decheldorf
 Lempenmühle
 Mühlhausen
 Schirnsdorf
 Simmersdorf
Morten Harket

Morten Harket (født 14. september 1959 i Kongsberg) er en norsk sanger, sangskriver, musiker og komponist, der er kendt som forsanger i det norske synthpop-band a-ha, der blev dannet i 1982.

Før a-ha var Harket sanger i blues-bandet Souldier Blue. Han har sidenhen udgivet fire soloalbums og var i 1996 vært for Eurovision Song Contest i Oslo. I 2002 fremførte han UNICEF's officielle sang sammen med Hayley Westenra. Morten Harket har desuden optrådt fire gange ved The Nobel Peace Prize Concert; som soloartist i 1995 og 2007 og med a-ha i 1998 og 2001.

Morten Harket har siden 2000 været indehaver af verdensrekorden for at holde samme tone længst tid ved en live-optræden. I sangen Summer Moved On lykkedes det ham at holde tonen i hele 20,2 sekunder.

Harket har engageret sig i bistands- og miljøspørgsmål, bl.a. gennem Amnesty International.

Diskografi 
 Poetenes Evangelium (1993)
 Wild Seed (1995)
 Vogts Villa (1996)
 Letters from Egypt (2008)
 Out of My Hands (2012)
 Brother (2014)

Eksterne henvisninger 
 

Sangere fra Norge
Værter ved Eurovision Song Contest
Vindere af Spellemannprisen
Sasha

Sascha Schmitz, bedre kendt som Sasha (født 5. januar 1972 i Soest, Westfalen, Tyskland), er en tysk singer-songwriter. Han optrådte fra 2003 til 2005 under sit alter ego Dick Brave.

Sasha, der oprindeligt læste tysk og idræt på universitetet, slog igennem med singlen If You Believe i 1998, der toppede hitlisterne i Tyskland, Schweiz og Østrig: Han blev også populær i resten af Europa. 

Kun If You Believe har toppet hitlisterne, så kan Sasha betragtes som et one-hit wonder.

Diskografi 
 Dedicated to ... (1998) 
 ... You (2000)
 Surfin' on a Backbeat (2001) 
 Dick This (som Dick Brave, 2003) 
 Open Water (2006)
 Greatest Hits (2006)

Eksterne henvisninger 
 Sashas hjemmeside

Sangere fra Tyskland
Innocent Blood (musikgruppe)

Innocent Blood er et dansk rock-band, der er bedst kendt for sangen Første Gang, der var soundtrack til filmen Kærlighed ved første hik fra 1999.

Bandet blev dannet på spillestedet Stengade 30 i København i 1993 og består af Ditlev Ulriksen (vokal og kor), Lars Prag Hansen (bas), Jesper Hofmann Lindahl (guitar og keyboards) og Ulrik Münster-Swendsen (trommer og percussion).

Diskografi 
 Through The Haze (1996)
 Excess Overload (1997)
 Soundtrack Fra Kærlighed Ved Første Hik (1999)
 Et Sted Derude ( (2002)
 6 (2007)

Eksterne henvisninger 
 
 

Musikgrupper fra Danmark
Musikgrupper fra 1993
Fisher Space Pen

Fisher Space Pen er en amerikanskudviklet kuglepen. Det specielle ved denne kuglepen er, at den kan skrive på hovedet, under vandet og i ekstreme temperaturer.

Fisher Space Pen var med på månen i 1969, og har været med på rummissionerne siden.

Teknologien bag kuglepennen er en blækpatron med 4 atmosfæres tryk.

Kontorartikler
Ferdinand Lassalle

Ferdinand Lassalle (født 11. april 1825 i Breslau, død 31. august 1864 i Genève) var en tysk politiker og forfatter. Han hørte til grundlæggerne af arbejderbevægelsen og regnes som det socialdemokratiske parti SPDs grundlægger.

Han blev født i en jødisk familie i Breslau og studerede historie og filosofi i Breslau og Berlin fra 1842 til 1846.

Han gik ind for almene valg og var i modsætning til Karl Marx også tilhænger af et socialt og demokratisk indrettet kongerige.

Ferdinand Lasalle repræsenterede i en næsten tiårig skilsmisseproces Sophie Josepha grevinde von Hatzfeld-Trachenberg og boede 1850/51 i grevindens byhus i Düsseldorf.

Lassalle grundlagde Allgemeiner Deutscher Arbeiterverein (ADAV) den 23. maj 1863, som regnes som oprindelsen til SPD.

Lassalle døde 39 år gammel efter en duel.  Han blev begravet på den jødiske kirkegård (Jüdischer Friedhof) i Breslau.

Eksterne henvisninger 

 Ferdinand Lassalle  på Leksikon.org
 Ferdinand Lassalle  på Biographybase.com 

Faglitterære forfattere fra Tyskland
Tysksprogede forfattere
Politikere fra Preussen
Socialister fra Tyskland
Personer fra Breslau
Tyskere i 1800-tallet
Jøder fra Tyskland
Fibercement

Fibercement eller Eternit (af latin: æternus, evig) er et byggemateriale, der særligt benyttes til tage og facader. Fibercement er et  robust og vejrbestandigt byggemateriale, der passer til alle typer facade­beklædning, byggeplader og tagbeklædning. Kombinationen af plast (PVA) fibre, cellulosefibre og cement skaber et let, holdbart, ikke-brændbart byggemateriale.

Historie 

Eternit blev opfundet i slutningen af 1800-tallet af østrigeren Ludvig Hatschek. der blandede 90% cement og 10% asbest med vand, og herefter formende massen. Ludvig Hatschek patenterede sin opfindelse men havde ikke selv den fornødne kapital til at udvide produktionen og valgte derfor at udbyde produktionen under licens på andre markeder. Licensaftalen påbød producenterne at markedsføre produkterne under mærkevarenavnet Eternit.

Asbest 
Fabrikken i Aalborg fik tilladelse til at deponere affald langs fjorden. Da det i 1970'erne og 1980'erne blev klart, at asbest havde en række sundhedsskadelige egenskaber, blev brugen heraf forbudt i de fleste lande, herunder Danmark.

Eternit produceres i dag uden asbest og er et meget anvendt materiale i forbindelse med byggeri grundet materialets beskedne pris og vægt samt materialets brandhæmmende karakter.

Europa har 2 store producenter af fibercement: Etex Group og Cembrit, der tidligere hed Dansk Eternit.

Reference 

Byggematerialer
Cement
Luigi's Mansion

er et adventurespil udviklet af Nintendo Entertainment Analysis and Development og udgivet af Nintendo til Nintendo GameCube. Det blev udgivet i Japan 14. september 2001, i Nordamerika 18. november 2001 og i Europa 3. maj 2002. Spillet var en lanceringstitel for GameCube, den første store Nintendo-konsol med en lanceringstitel uden Mario i hovedrollen.

Spillet foregår i et hjemsøgt herskabshus, hvor Luigi leder efter sin bror Mario. For at hjælpe Luigi i sin søgen, har en gammel professor ved navn Elvin Gadd udstyret ham med "Poltergust 3000", en støvsuger, der bruges til at fange spøgelser, og en "Game Boy Horror", et apparat, der bruges til at kommunikere med Gadd.

Luigi's Mansion blev relativt godt modtaget af spilanmelderne, til trods for at blive kritiseret for sin længde. Spillet har solgt over 2,5 millioner kopier, og er det femte bedstsælgende spil til Nintendo GameCube. Det var også et af de første spil, som blev udgivet på nyt som en Player's Choice-titel.

Computerspil fra 2002
Nintendo-spil
Adventurespil
GameCube-spil
Crich

Crich (udtalt /ˈkraɪtʃ/ kryech) er en landsby i Derbyshire i England. Den er blandt andet kendt for sporvejsmuseet National Tramway Museum og et mindetårn over faldne i krig, især 1. verdenskrig.

Eksterne henvisninger 

 Landsbyens hjemmeside 

Byer i England
Super Princess Peach

er et computerspil udviklet af TOSE og udgivet af Nintendo til Nintendo DS. Spillet udskiller sig fra mængden af Mario-spil ved at skifte de traditionelle roller ud; denne gang skal Prinsesse Peach redde Mario og kompagniet fra Hammer Brothers.

Eksterne henvisninger 
 

Computerspil fra 2006
Computerspil udviklet af TOSE
Nintendo DS-spil
Platformspil
Kari Byron

Kari Elizabeth Byron (født 18. december 1974) er en amerikansk tv-vært, og vært på Discovery Channels Mythbusters.

Hun kom med i showet, da de i andet afsnit skulle bruge en model af en bagdel for at teste, om en overvægtig persons muligheder for at sidde fast i et flys toilet.

Eksterne links
 
 
 Kari Byrons biografi på Discovery Channel (engelsk)
 Officielle hjemmeside (engelsk)

Tv-værter fra USA
Ali Hamann

Svend Erik Hamann (23. december 1933 - 6. april 2014) var en dansk hypnotisør. Hamann blev først uddannet som bagersvend, men blev senere hypnotisør, fordi en beundret onkel var det.

Under kunstnernavnet Ali Hamann optrådte han med sit første hypnoseshow i 1951. I 1980'erne blev han idømt 2½ års ubetinget fængsel for blufærdighedskrænkelse og voldtægt under hypnosebehandlinger af kvinder, der havde opsøgt ham i hans klinik på Sølystvej 73 i Silkeborg for at modtage behandling for seksuelle problemer. Karrieren blev genoptaget med et hypnoseshow under 24 timer efter løsladelsen.

Ali Hamann medvirker som sig selv i Lars von Triers metafilm Epidemic fra 1987 og i Triers Riget fra 1994.

Der blev i 1996 lavet et afsnit af tv-serien "Marathon" [sic], hvor et filmhold og Peter Øvig Knudsen som interviewer flytter ind hos Ali Hamann i 24 timer. 

Han afholdt sit sidste hypnoseshow i 2008 og sin sidste behandling af klienter i 2010.

Han er morfar til TV-vært og hypnotisør Tobias Hamann.

Bibliografi
 Det sunde sind, 1973
 Nervøse lidelser, 1970

Kilder

Eksterne henvisninger 
 

Hypnotisører
Personer fra Silkeborg
National Tramway Museum

National Tramway Museum er Englands nationale sporvejsmuseum og beliggende i Crich i Derbyshire.

Museet, der åbnede i 1963, råder over en ca. 1,3 km normalsporet linje og over 60 sporvogne fra både Storbritannien og resten af verden.

Ekstern henvisning 

 Crich Tramway Village – officiel website for National Tramway Museum

Sporvejsmuseer
Museer i England
Museer etableret i 1963
Ingo Wentrup

Ingo Wentrup (19. juni 1925 i Sindal – 23. maj 1995) var en dansk skuespiller.

Wentrup var bl.a. tilknyttet Det Kongelige Teater fra 1969 til 1973, ligesom han medvirkede i DR's hørespil og fungerede som instruktør.

Filmografi 
 I morgen, min elskede (1971)
 Blind makker (1976)
 En by i Provinsen (tv-serie, 1977-1980)
 Jeppe på bjerget (1981)

Eksterne henvisninger 
 

Skuespillere fra Danmark
Personer fra Sindal
Alfred Binet

Alfred Binét (8. juli 1857 i Nice – 18. oktober 1911) var en fransk psykolog og skaberen af den første brugbare intelligenstest på børn i 1905. Arbejdet med fremstillingen af en egnet intelligenstest skete på foranledning af det franske skolevæsen, der gerne ville kunne foretage en differentiering mellem de reelt dygtige og de reelt mindre dygtige skolebørn, således at sidstnævnte tidligere kunne blive henvist til særundervisning.

Denne første moderne intelligenstest, med den såkaldte Binét-Simon-intelligensskala, som blev udviklet af Alfred Binét i samarbejde med Théodore Simon, blev  oversat til mange sprog og revideret i 1908 og 1911. Testen blev efter Binét's død videreudviklet af amerikaneren Lewis M. Terman ved Stanford University i 1916, idet denne inkorporerede den tyske psykolog William Stern's forslag om at måle intelligens som en intelligenskvotient, den såkaldte IQ. - Terman's test, kaldet Stanford-Binét-intelligenstesten, dannede herefter grundlaget for de IQ-tests, der med flere mindre revisioner anvendtes i såvel Amerika som Europa helt op til tiden omkring 2. Verdenskrig, hvorefter den gradvist blev afløst af den amerikanske psykolog, David Wechsler's IQ-tests (WPPSI, WISC og WAIS for hhv. småbørn, store børn og voksne), der via brugen af avanceret faktoranalyse kunne konstruere intelligenstests med en betydelig højere validitet og reliabilitet.

Alfred Binét studerede også seksuel adfærd og introducerede begrebet erotisk fetichisme om individers seksuelle interesse i ikke-humane objekter som f.eks. sko, tøj o.lign. 

Han stod også bag et af de første psykologiske studier af skakspillet.

Psykologer fra Frankrig
Eiler Jørgensen

Eiler Andreas Christoffer Jørgensen (16. juli 1838 i Roskilde – 17. december 1876 i Oakland, Californien) var en dansk-amerikansk kunstmaler.

Jørgensen var aktiv i San Francisco i 1870'erne og malede i Hawaii i 1875. Undertiden staves hans fornavn Ejler, ligesom efternavnet ofte ses som Jorgensen.

Kilder 
 Forbes, David W., Encounters with Paradise: Views of Hawaii and its People, 1778-1941, Honolulu Academy of Arts, 1992, 167.

Ekstern henvisning 
 

Malere fra Danmark
Malere fra USA
Dansk-amerikanere
Danskere i 1800-tallet
Personer fra Roskilde
Ayelet Zurer

Ayelet Zurer (hebraisk איילת זורר) (født 28. juni 1969) er en israelisk skuespiller. Hun er mest kendt udenfor Israel for sine roller i Vantage Point og München.
Zurer er desuden kendt for rollen som Vittoria Vetra i filmatiseringen fra 2009 af Dan Browns roman Engle og Dæmoner.

Udvalgt filmografi 
 Nina's Tragedies (2003)
 München (2005)
 Fugitive Pieces (2007)
 Vantage Point (2008)
 Adam Resurrected (2008)
 Engle og Dæmoner (2009)
 Halo 4: Forward Unto Dawn (2012)

Eksterne henvisninger

Referencer 

Skuespillere fra Israel
Personer fra Tel Aviv
Carla Bruni

Carla Bruni-Sarkozy (født Carla Gilberta Bruni Tedeschi 23. december 1967 i Torino, Italien) er en italiensk singer-songwriter og tidligere topmodel, der siden februar 2008 har været gift med Frankrigs præsident Nicolas Sarkozy og dermed var landets førstedame indtil han i 2012 gik af som præsident.

Bruni har levet i Paris siden 1973, hvortil hun og familien flygtede for at undgå kidnapningstrusler fra den italienske terrorgruppe Røde Brigader. Hun gik i skole i Schweiz og vendte tilbage til Paris for at læse arkitektur og kunst, men opgav studierne i 1987 for at blive fotomodel på fuld tid. Hun blev blandt de 20 bedst betalte med en indtægt på omkring 7,5 mio. dollars årligt og kom på forsiden af modeblade som Vogue og Marie Claire. Som arving til dækproducenten CEAT har Bruni dog aldrig behøvet at arbejde.

I 2002 debuterede hun som sanger med albummet Quelqu'un m'a dit, og i 2006 bar hun det italienske flag under åbningen af Vinter-OL 2006 i Torino.

Diskografi

Album 
 Quelqu'un m'a dit (2002)
 No Promises (2007) 
 Comme si de rien n'était (2008)
 Little French Songs (2013)

Velgørenhedssingler 
 Vole (2016) (med Nolwenn Leroy, Alain Souchon, Laurent Voulzy...)

Eksterne henvisninger 

 Fondation Carla Bruni-Sarkozy
 
 
 
 

Fotomodeller fra Frankrig
Sangere fra Frankrig
Personer fra Torino
Franskmænd i 1900-tallet
Franskmænd i 2000-tallet
Oberreichenbach (Mittelfranken)

Oberreichenbach er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern. Dener en del af Verwaltungsgemeinschaft Aurachtal.

Geografi 
Kommunen ligger mellem Neustadt an der Aisch og Erlangen ved den vestlige ende af Naturpark Frankenhöhe.

Nabokommuner er (med uret fra nord):
Weisendorf, Aurachtal, Emskirchen, Wilhelmsdorf, Gerhardshofen.